Diari Oficial de la Generalitat Valenciana


Sumari del DOGV 243, del 15-04-1985 (1985/804130)

REIAL DECRET 268/1985, de 23 de gener, sobre traspassos de funcions i serveis de l'Estat a la Comunitat Valenciana en matèria de la unitat administradora del Fons Nacional de Protecció al Treball.
----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/01/23/268/dof/vci/html**

### Dades del document

Número de DOGV
:   243

Data del DOGV
:   15-04-1985

Secció del DOGV
:   DISPOSICIONS GENERALS

Número del document
:   1985/804130


Data del document
:   23-01-1985

Organisme emissor
:   Presidència del Govern

Tipus de document
:   Reial decret

Reial Decret 268/1985, de 23 de gener, sobre traspassos de funcions i serveis de l'Estat a la Comunitat Valenciana en matèria de la unitat administradora del Fons Nacional de Protecció al Treball.  
El Reial Decret 4015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Valenciana.   
Segons que disposa el Reial Decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana aquesta adoptà, en la reunió del dia 22 de desembre de 1983, l'acord d?efectuar traspassos en matèria de la unitat administradora del Fons Nacional de Protecció al Treball, la virtualitat pràctica del qual exigeix l'aprovació del Govern mitjançant Reial Decret.   
En atenció d'aquests motius, en compliment del que disposa el número 2 de la disposició transitòria quarta de l'Estatut d'Autonomia de la Comunitat Valenciana, a proposta dels Ministres de Treball i Seguretat Social i de l'Administració Territorial, i amb la deliberació prèvia del Consell de Ministres del dia 23 de gener de 1985,   
DECRETE:   
Article 1.r  
S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, de data 22 de desembre de 1983' pel qual es transfereixen funcions de l'Estat en matèria de la unitat administradora del Fons Nacional de Protecció al Treball a la Comunitat Valenciana i s'hi traspassen els corresponents serveis i institucions i mitjans personals materials i pressupostaris, necessaris per a exercir-les.   
Article 2.n  
Conseqüentment, són traspassades a la Comunitat Valenciana les funcions a què fa referència l'acord inclòs com a Annex I en aquest Reial Decret, i els béns els drets i les obligacions i el personal i crèdits pressupostaris que figuren en les relacions adjuntes al mateix acord de la Comissió Mixta, en els termes i les condicions que s'hi especifiquen.   
2. L'Annex II d'aquest Reial Decret recull les disposicions legals afectades pel present traspàs.   
Article 3.r  
Els traspassos a què fa referència aquest Reial Decret tindran efectivitat a partir del dia que indica l'acord de la Comissió Mixta esmentada, sense perjudici que el Ministeri de Treball i Seguretat Social produesca, fins l'entrada en vigor d'aquest Reial Decret, els actes administratius necessaris per al manteniment dels serveis en el mateix règim i funcionament que tenien al moment de l'adopció de l'acord que és transcrit com a Annex I d'aquest Reial Decret.   
Article 4.t   
Els crèdits pressupostaris que figuren detallats en les relacions 3.2 com a "baixes efectives" en els vigents Pressupostos Generals de l'Estat en els conceptes d'origen i transferits pel Ministeri d'Economia i Hisenda als conceptes habilitats en la secció 32, destinats a finançar els serveis assumits per les Comunitats Autònomes, una vegada siguen tramesos al Departament esmentat, per part de l'Oficina Pressupostària del Ministeri de Treball i Seguretat Social, els certificats de retenció de crèdit, per tal d'acomplir el que disposa la vigent Llei de Pressupostos Generals de l'Estat.   
Article 5.é  
Aquest Reial Decret entrarà en vigor el mateix dia en què siga publicat al "Boletín Oficial del Estado".   
Madrid, a 23 de gener de 1985.   
JOAN CARLES R.  
El Ministre de la Presidència,  
JAVIER MOSCOSO DEL PRADO I MUÑOZ  
ANNEX I  
El Sr. Juan Soler Ferrer i la Sra. Blanca Blanquer i Prats, Secretari accidental i Secretària de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la sessió del Ple de la Comissió Mixta celebrada el dia 22 de desembre de 1983, fou adoptat acord sobre transferències a la Comunitat Valenciana de les funcions i dels serveis de l'Estat en matèria de la unitat administradora del Fons Nacional de Protecció al Treball, en els termes que seguidament s'expressen:   
A) Referència a les normes constitucionals, estatutàries i legals en què s'empara la transferència.   
La Constitució, en l'article 149,1,7, reserva a l'Estat la competència exclusiva en matèria de legislació laboral, sense perjudici de l'execució pels Organs de les Comunitats Autònomes. D'altra banda, l'Estatut d'Autonomia de la Comunitat Valenciana estableix en l'article 33,1, en relació amb l'article 1,A), de la Llei Orgànica 12/1982, de 10 d'agost, que pertoca a la Comunitat Valenciana l'execució de la legislació laboral, sense perjudici de l'alta inspecció de l'Estat i de les concretes reserves competencials en favor d'aquest que conté el precepte esmentat.   
Sobre la base d'aquestes previsions constitucionals i estatutàries, és procedent d'efectuar ja en aquest caamp traspassos de funcions i serveis d'aquesta mena, completant així el procés.   
Les Lleis 45/1960, de 21 de juliol, i 74/1980, de 29 de desembre, i altres disposicions complementàries, regulen les funcions i serveis en matèria de la unitat administradora del Fons Nacional de Protecció al Treball com a competència del Ministeri de Treball i Seguretat Social.   
B) Funcions de l'Estat que assumeix la Comunitat Autònoma i identificació dels serveis que s'hi traspassen.   
1. Es traspassen a la Comunitat Valenciana, dins el seu àmbit territorial, en les termes del present Acord i dels Reials Decrets i restants normes que ho facen efectiu i siguen publicades en el "Butlletí Oficial de l'Estat", les següents funcions que estava realitzant l'Administració de l'Estat.   
a) La gestió de qualssevol de les distintes classes d'ajudes subvencions i préstecs que efectuava la unitat administradora del Fons Nacional de Protecció al Treball respecte d'aquelles matèries que hagen estat objecte del corresponent Reial Decret de transferències pel que fa a l'àmbit territorial de la mateixa Comunitat i, específicament, les referents al suport a l'ocupació en Cooperatives societats anònimes laborals i treball autònom suport a la jubilació de treballadors, guarderies infantils laborals i integració laboral del minusvàlid tot això sense perjudici del que estableix l'apartat c), primer.   
b) Les funcions de seguiment que a hores d'ara desplega la Unitat administradora del Fons Nacional de Protecció al Treball, referents a les ajudes que gestione la Comunitat Valenciana a partir de l'entrada en vigor d'aquest Acord sense perjudici de que les haja d?efectuar l'esmentada unitat per tal d'assegurar el reintegrament dels recursos emprats que hagen de tornar a l'Estat.   
2. Són traspassats a la Comunitat Valenciana els serveis que a hores d'ara despleguen aquestes funcions en les Direccions Provincials de Treball, el personal dels quals s'especifiquen a les relacions adjuntes.   
C) Funcions que es reserva l'Administració de l'Estat.   
Romandrà en el Ministeri de Treball i Seguretat Social i continuaran essent de la seua competència les funcions següents:   
Primer. L'elaboració de les disposicions generals que establesquen les programacions i les condicions de la concessió d'ajudes, subvencions i préstecs. Anualment, amb base en criteris objectius, es durà a terme la distribució entre Comunitats Autònomes a què haja estat transferida aquesta matèria, de les quantitats consignades amb aquesta finalitat als Pressupostos Generals de l'Estat i que no corresponguen a accions a desplegar en àmbits que afecten a més d'una Comunitat Autònoma. Pel tercer trimestre de cada any, amb base en criteris objectius i en atenció a les possibles disponibilitats previsiblement no emprades en la resta de l'any, hom podrà reassignar entre les distintes Comunitats Autònomes a què haja estat transferida aquesta matèria els recursos esmentats.   
Segon. La gestió i el seguiment de les ajudes, subvencions i préstecs atorgats a Cooperatives que estatutàriament estenguen el seu àmbit fora dels límits geogràfics de la Comunitat i de les Societats laborals que tinguen centres de treball en més d'una Comunitat Autònoma, i el seguiment i qualsevol altra actuació referida a subvencions, préstecs i ajudes que en el moment de l'entrada en vigor d'aquest Reial Decret ja hagen estat atorgats.   
Tercer. L'alta inspecció.   
Quart. L'autorització per a la modificació de les condicions particulars de les ajudes concedides .   
Cinqué. El seguiment del reintegrament normal dels préstecs i el derivat de l'exercici d'accions establertes en aquests o que siguen conseqüència de l'incompliment d'obligacions contractuals.   
Sisé. Qualsevol altra que li pertoque en virtut de la normativa vigent i que no siga inherent a les competències de la Comunitat Valenciana o que, tot i ser-ho, no haja donat lloc al traspàs corresponent.   
D) Funcions en què han de concórrer l'Administració de l'Estat i la de la Comunitat Autònoma i formes de cooperació.   
El Ministeri de Treball i Seguretat Social i les seues entitats de gestió i la Comunitat Valenciana, d'acord amb els mecanismes que en cada cas s'indiquen, desplegaran les funciones següents:   
a) La Comunitat Valenciana facilitarà a l'Administració de l'Estat informació estadística sobre l'exercici de les funcions traspassades, seguint la metodologia existent o la que, si convé l'Administració de l'Estat establesca, de forma que hi quede garantida la coordinació i la integració amb la resta de la informació estadística d'àmbit estatal. D'altra banda, l'Administració de l'Estat posarà a l'abast de la Comunitat Valenciana la informació elaborada sobre les mateixes matèries.   
b) Anualment i amb caràcter previ a l'elaboració de les disposicions a què fa referència l'apartat C), primer, el Ministeri de Treball i Seguritat Social en consultarà el contingut amb totes les Comunitats Autònomes afectades.   
E) Béns drets i obligacions de l'Estat que són traspassats.   
1. Queden traspassats a la Comunitat Valenciana els béns, drets i obligacions de l'Estat inclosos en l'inventari detallat de la relació adjunta número 1, on són identificats els immobles afectats pel traspàs. Aquests traspassos seran formalitzats d'acord amb el que estableix la disposició transitòria quarta de l'Estatut d'Autonomia i altres disposicions aplicables en cada cas.   
2. En el termini d'un mes, des de la publicació del Reial Decret que aprove aquest Acord seran signades les corresponents actes de lliurament i recepció de mobiliari, equip i material inventariable.   
F) Personal adscrit als serveis que són traspassats.   
El personal adscrit als Serveis i Institucions traspassats i que és referenciat nominalment en la relació adjunta núm. 2, passarà a dependre de la Comunitat Valenciana en els termes legalment previstos per l'Estatut d'Autonomia i d'altres normes aplicables en cada cas, i en les mateixes circumstàncies que específica la relació adjunta i amb el seu número de Registre de Personal.   
2. La Subsecretaria del Ministeri de Treball i Seguretat Social notificarà als interessats el traspàs i la nova situació administrativa, només que el Govern aprove aquest acord per Reial Decret. Igualment, hom trametrà als òrgans competents de la Comunitat Valenciana una còpia certificada de tots els expedients d'aquest personal traspassat, i dels certificats d'havers, referits a les quantitats acreditades durant 1984, i l'Administració de l'Estat procedirà a modificar les plantilles orgàniques i pressupostàries en funció dels traspassos efectuats.   
G) Llocs de treball vacants que són traspassats.   
Els llocs de treball vacants dotats pressupostàriament que són traspassats són els detallats en la relació adjunta número 2, amb indicació del nivell orgànic i dotació pressupostària corresponent.   
H) Valoració definitiva de les càrregues Financeres dels serveis traspassats.   
1. El cost efectiu que, segons la liquidació del pressupost de despeses per a 1983, correspon als serveis que són traspassats a la Comunitat s'eleva amb caràcter definitiu a 21.911 milers de pessetes, segons detall que figura en la relació núm. 3.1. No hi ha recaptació per taxes o altres ingresos afectes als Serveis esmentats.   
2. Els recursos financers destinats a sufragar les despeses originades per l'exercici dels serveis que són traspassats durant l'exercici de 1984 s'inclouen en la relació 3.2.   
3. El cost efectiu que figura detallat en els quadres de valoració 3.1, serà finançat en les exercicis futurs de la forma següent:   
Transitòriament, fins que el cos esmentat es compute per a calcular el percentatge de participació en els Tributs de l'Estat. mitjançant la consolidació en la Secció 32 dels Pressupostos Generals de l'Estat dels crèdits relatius als distints components del cost efectiu pels imports que s'indiquen, susceptibles d'actualització pels mecanismes generals previstos en cada Llei de Pressupostos:   
a) Costos bruts: Milers de pessetes en 1983  
Despeses de personal 19.481  
Despeses de funcionament 2.402  
Invers. per conserva millora i substitució 28  
 21.911  
b) A deduir:  
Recaptació anual per taxes i altres ingressos ---  
Finançament net 21.911  
Les possibles diferències que es produesquen durant el període transitori a què fa referència l'apartat anterior, pel que fa al finançament dels serveis traspassats, seran objecte de regularització al tancament de cada exercici econòmic mitjançant la presentació dels comptes i els estats justificats corresponents, davant d'una Comissió de liquidació que serà constituïda al Ministeri d'Economia i Hisenda.   
1) Documentació i expedients dels serveis que són traspassats.  
El lliurament de la documentació i els expedients dels serveis traspassats s'efectuarà en el termini d'un mes, comptador des de la publicació del Reial Decret pel qual és aprovat aquest acord. La resolució dels expedients que es troben en tramitació, s'efectuarà segons que preveu el Reial Decret 4015/1982, de 29 de desembre.   
J) Data d?efectivitat del traspàs.   
El traspàs de funcions i serveis amb els mitjans corresponents, objecte d'aquest acorda tindrà efectivitat a partir del dia I de gener de 1985.   
I perque conste. expedim aquesta certificació de Madrid estant, el 22 de desembre de 1983. - Els Secretaris de la Comissió Mixta, el Sr. Juan Soler Ferrer (Secretari accidental) i la Sra. Blanca Blanquer i Prats.   
ANNEX II  
Preceptes legals afectades per la present transferència  
- Disposició addicional 4,1, de la Llei 74/1980, de 29 de desembre.   
- Article 13 de la Llei 45`/1960, de 21 de juliol.   
- Ordre del Ministeri de Treball i Seguretat Social de 6 de juliol de 1983, en els programes I, II i III   
- Reial Decret 620/1981, de 5 de febrer, sobre règim unificat d'ajudes públiques a disminuïts.   
- Ordre de la Presidència del Govern de 5 de març de 1982 que desplega el Reial Decret 620/1981, de 5 de febrer.   
- Ordre del Ministeri de Treball i Seguretat Social de 16 de març de 1983, sobre Registre d'Empreses protegides i Centres especials d'ocupació.   
Veure annex


Còpia Permalink ELI